stanford-oval/wikipedia huggingface dataset:
יחסים חברתיים
היסטוריה > תחילת ההתעניינות ביחסים חברתיים

ההתעניינות והתחלת החקר ביחסים חברתיים החלה בצרפת לפני מעל 100 שנים כאשר סוציולוג צרפתי-יהודי בשם אמיל דורקהיים העלה את ההשערה שהפרעות בקשרים חברתיים יכולות להשפיע על הבריאות הנפשית.
עוד חקר את הנושא באותה התקופה גם הסוציולוג הגרמני מקס ובר, אשר התיאוריה שלו (שהוא חקר) הייתה שקשרים חברתיים מורכבים גם מאינטראקציות חיוביות וגם מאינטראקציות שליליות, שאלו מייצגות השפעות הפוכות על בריאות הנפש.
היסטוריה > המשך והתקדמות המחקר > שנות החמישים של המאה העשרים

באמצע שנות החמישים, קבוצה של חוקרים בריטים ניסו להבין את הבסיס של יחסים חברתיים של אנשים פרטיים וקבוצות במקומות עם אורח חיים שונה (כגון: כפרים מרוחקים ושבטים המנותקים מהציוויליזציה), אז נוצר המושג "רשת חברתית" - דבר החוצה מקומות מחיה ודרכי חיים.
היסטוריה > המשך והתקדמות המחקר > שנות השישים של המאה העשרים

ג'ון בולבי, פסיכיאטר ילדים בריטי, האמין שלסביבה וליחסים חברתיים בתקופת הילדות יש השפעה רבה על החיים הבוגרים.
היסטוריה > המשך והתקדמות המחקר > שנות השבעים והשמונים של המאה העשרים

מספר רב של מחקרים נערכו בתקופה הזו אשר מקשרים בין החוסר של יחסים חברתיים וחוסר אינטראקציות חברתיות לבין מוות.
ראו גם

מרחק חברתי
הערות שוליים

1 2  אליזבת' קאש, טוני באטלר, Social Relations, National Libery Of Medicine
↑  קריסטין אוגוסט, קארן רוק, Social Relationships, SpringNature
↑  E-Dialogue "Creating an Inclusive Society: Practical Strategies to Promote Social Integration", Division for Social Policy and Development
1 2 3  ברט אוצ'ינו, קימברלי בוון, מקנזי קרליסלה, מאיה רבלין, רבקה קמפו, Interpersonal Relationships, SpringNature
↑  ג'ולי זהייל, Methodological Holism in the Social Sciences, Stanford Encyclopedia of Philosophy Archive, ‏21 במרץ 2021
↑  דוגמה זו היא דוגמה מומצאת
↑  כותבי האתר, Social relations, Finnish Student Health Service (FSHS), 2 במאי 2023
↑  קשרים חברתיים וקשיים חברתיים, באתר מכון שלם, ‏13 בדצמבר 2015
↑  תום לואיס, דייוויד מתיו דויל, מנואלה ברטו, דבי ג'קסון, Social relationship experiences of transgender people and their relational partners: A meta-synthesis, SienceDirect
↑  ויויאנה אמאטי, סילביה מגיאולרו, ג'וליה ריבליני, סוזאנה סאקארין, Social relations and life satisfaction: the role of friends, Genus, 2018
↑  אסף גיטלר ודוד מזרחי, ביחד לבריאות: ההשפעה של קשרים חברתיים על הבריאות שלנו, בטיפולנט, 16 בספטמבר 2024
↑  ד"ר אורן טנא, מה בין יחסים חברתיים ונפש בריאה?, באתר איכילוב, ‏8 בדצמבר 2024
1 2 3 4  ליסה ברקמן, תומס גלאס, איאן בריסט, טרסה סימן, From social integration to health: Durkheim in the new millennium, SienceDirect, 15 בספטמבר 2000
↑  טינה ווי, פרנק ג'ורדן, דניאל בלומשטיין, Transitivity and structural balance in marmot social networks, SpringerNature, ‏29 במאי 2019
| --- | --- |
בקרת זהויות :  GND: 4079583-4
התאהבות

זוג מתנשק
התאהבות היא תחושה העולה באדם, החָפֵץ בקרבתו של אדם אחר, בדרך כלל מהמגדר שאליו הוא נמשך מינית, ומעוניין בקבלת יחס אוהב ממנו. זהו לרוב השלב הראשוני בהיווצרותו של קשר של אהבה רומנטית. התאהבות מאופיינת בסערת נפש, פרפרים בבטן, מחשבות בלתי פוסקות על האהוב, ותחושות של אופוריה, כאשר ההתאהבות נראית כמוליכה לעבר מערכת יחסים אוהבת, ומנגד, תחושות של דיכאון ודכדוך עמוקים, כאשר ההתאהבות נראית כעולה על שרטון.
התאהבות נמשכת פרק זמן מוגבל, ולאחריה, גם אם נוצר קשר רומנטי יציב, היא מתחלפת ברגשות רגועים יותר, שמאפייניהם הם שלווה וביטחון.
סולם האהבה הלוהטת

במחקר הפסיכולוגי מקובל לשימוש סולם האהבה הלוהטת (Passionate Love Scale) למדידת עוצמת רגשות במהלך התאהבות. סולם זה יפה גם למדידת רגשות בשלבים מאוחרים יותר של אהבה רומנטית, אולם בדרך כלל נשאלים מדרגים עצמם גבוה במיוחד בסולם זה, כאשר הם מצויים במהלך שלב ההתאהבות.
כל פריט בסולם יכול לקבל דירוג מ-1 עד 9, לפי מידת נכונותו בעיני הנשאל.
על פי סולם זה, מרכיבי ההתאהבות הם אובססיה, הדומה לא מעט לסיטואציה פתולוגית של טורדנות כפייתית, אידיאליזציה, רצון להכיר את השני ולהיחשף בפניו, משיכה מינית, רגשות שליליים כאשר הדברים לא הולכים כשורה, עוררות פיזית, תשוקה להדדיות, תשוקה לאיחוד ולשלמות, ניסיונות לאבחן את רגשות האחר, מתן סיוע לאחר וניסיון לשמור על קרבה פיזית.
פריטי הסולם הם:
מאז התחיל הקשר עם מושא אהבתי, רגשותיי הם כמו ברכבת הרים
ארגיש נואשות, אם מושא אהבתי ינטוש אותי
לעיתים, גופי רועד בהתרגשות למראה מושא אהבתי
אני נהנה ללמוד את תנועותיו וזוויותיו של גוף מושא אהבתי
אין ביכולתי לשלוט במחשבותיי. הן אובססיביות לגבי מושא אהבתי.
ארגיש שמחה, אם אעשה דבר מה שיגרום שמחה למושא אהבתי
אעדיף לשהות במחיצת מושא אהבתי יותר מאשר במחיצת כל אדם אחר
אקנא, אם אחשוב שמושא אהבתי מתאהב באדם אחר
איש לא יוכל לאהוב את מושא אהבתי כמוני
יש בי תשוקה לדעת הכול על מושא אהבתי
אני רוצה את מושא אהבתי מכל בחינה - פיזית, רגשית ונפשית
אוהב את מושא אהבתי לנצח
מבט עמוק לעיני מושא אהבתי גורם לי "להינמס"
יש בי תיאבון בלתי נדלה לחיבה ממושא אהבתי
עבורי, מושא אהבתי הוא הפרטנר הרומנטי המושלם
גופי מגיב, כאשר מושא אהבתי נוגע בי
יש לי תחושה של רוך כלפי מושא אהבתי
מושא אהבתי יכול לגרום לי יותר שמחה מכל אדם אחר
מושא אהבתי תמיד במחשבותיי
אם אופרד ממושא אהבתי לתקופה ארוכה, ארגיש בדידות עמוקה
לעיתים, קשה לי להתרכז בעבודתי, כי מושא אהבתי במחשבותיי
לדעת שלמושא אהבתי אכפת ממני גורם לי להרגיש שלמות
אני רוצה שמושא אהבתי יכיר אותי - את מחשבותיי, את פחדיי ואת תקוותיי
יש בי תשוקה עזה למצוא סימנים, המעידים על אהבתו של מושא אהבתי כלפיי
אם מושא אהבתי יעבור תקופה קשה, אנטוש את עיסוקיי ואעשה הכול כדי לעזור לו
במחיצת מושא אהבתי, עולות בי תחושות תוססות
בנוכחות מושא אהבתי, עולה בי ערגה לגעת ולקבל מגע
קיום ללא מושא אהבתי יהיה עגום וקודר
יש בי משיכה עזה למושא אהבתי
דיכאון עז פוקד אותי, כשדברים אינם הולכים כשורה עם מושא אהבתי
ראו גם

קשרים בין-אישיים
לקריאה נוספת

Hatfield, E. & Sprecher, S. (l986). Measuring passionate love in intimate relations, Journal of Adolescence, 9, pp. 383-4l0.
הערות שוליים

↑  א' האטפילד, אוניברסיטת הוואי
| --- | --- |
בקרת זהויות :  NKC: ph618320
קלאני

| --- | --- |

 לידה:  24 באפריל 1995 (גיל: 29) אוקלנד, ארצות הברית 
 שם לידה:  קלאני אשלי פאריש
 שם במה:  Kehlani 
 מוקד פעילות:  ארצות הברית 
 תקופת הפעילות:  מ-2009
 סוגה:  R&B, היפ-הופ
 שפה מועדפת:  אנגלית 
 חברת תקליטים:  אטלנטיק רקורדס 
 kehlani.com
 פרופיל ב-IMDb
 
קלאני אשלי פאריש (באנגלית: Kehlani Ashley Parrish; נולדה ב-24 באפריל 1995) המוכרת בשמה הפרטי קלאני, היא זמרת, תמלילנית ורקדנית אמריקאית. את הפריצה הראשונית עשתה כאשר הייתה חברה בלהקת הנוער PopLyfe (אנ').
ביוגרפיה

קלאני אשלי פאריש נולדה ב-24 באפריל 1995 באוקלנד, קליפורניה. היא מתארת את הרקע האתני שלה כמיקס של "שחור, לבן, אינדיאני, פיליפיני וספרדי". אביה היה אפרו-אמריקאי ואמהּ הייתה מתוארת כ"ברובה לבנה, ספרדייה ואינדיאנית". היא אומצה וגודלה על ידי דודתה כשאמהּ, אשר סבלה מהתמכרות לסמים, ריצתה זמן בכלא. אביה של קלאני, אשר גם סבל מהתמכרות לסמים, נפטר כשקלאני הייתה פעוטה. בנעוריה למדה קלאני בבית הספר אוקלנד לאומנויות ובהתחלה למדה ריקוד, בעיקר בלט ומחול מודרני.
כבר בראשית חייה, קלאני שאפה ללמוד מחול בבית הספר ג'וליארד, אבל בעקבות פציעה בברך בגיל חטיבת הביניים הפנתה את מרבית תשומת הלב לשירה. בזמן כשחייה עם דודתה, היא נחשפה כמעט בבלעדיות למוזיקת R&B ונאו נשמה, לאומנים כמו לורין היל, אריקה באדו וג'יל סקוט, אשר מתארת אותם כחלק מההשפעות המוזיקליות המוקדמות שלה. כגיל 14 הצטרפה ללהקת נוער מקומית, PopLyfe.
קריירה

קריירת השירה של קלאני התחילה באופן אפקטיבי כאשר התחילה את דרכה כזמרת הראשית של להקת PopLyfe. המפיק המוזיקלי של הלהקה היה דוואין וויגינס(אנ'), חבר ערב בלהקת Tony! Toni! Toné! (אנ'). בתוך שנתיים, הלהקה הופיעה ברחבי אזור מפרץ סן פרנסיסקו ובערים אחרות. ב-2011, הם נבחנו באודישן לעונה השישית של America's Got Talent וסיימו במקום הרביעי. בזמן ההופעה האחרונה שלהן בתוכנית, השופט פירס מורגן אמר לקלאני: "יש לך כישרון אמיתי, אבל אני לא חושב שאת צריכה את הלהקה."
אחרי סיום העונה, קלאני עזבה את PopLyfe בעקבות מחלוקות מנהלתיות וחוזיות. במשך 6 חודשים, היא נמנעה מעשיית מוזיקה מתוך פחד שתתבע על ידי הנהלת הלהקה. ב-2012 ו-2013, קלאני הפכה להומלסית, כאשר היא עוברת מבית לבית וישנה על ספות. במהלך השנה האחרונה שלה בתיכון, היא עברה ללוס אנג'לס, קליפורניה ללא אפוטרופוס חוקי.
ב-2013, ניק קאנון, שהיה המנחה ב-America's Got Talent בזמן השתתפות PopLyfe, התקשר אליה כדי לשאול אותה לגבי הצטרפות לקבוצת ראפ חדשה. בהתחלה היא נענתה לבקשה אך לא אהבה כלל את הכיוון המוזיקלי של הלהקה וחזרה לאוקלנד. כיוון שהייתה במשבר כלכלי, החליטה לגנוב דברי מזון ממרכולים לפרק זמן קצר. חודשים לאחר מכן, הוציאה קלאני דרך SoundCloud את הטראק סולו הראשון שלה, "ANTISUMMERLUV". קאנון התקשר אליה לאחר ששמע את הטראק וסידר לה דירה בלוס אנג'לס, בנוסף גם לזמן סטודיו.
ב-2014, זמן הסטודיו הגיעה לשיאו בהוצאת המיקסטייפ הראשון שלה, "Cloud 19". קאנון שלח אותה גם לניו יורק כדי לעבוד עם המפיק Jahaan Sweet. המיקסטייפ דורג במקום ה-28 ברשימת "50 Best Albums of 2014" של Complex, וכן ברשימה "Overlooked Mixtapes 2014" של פיצ'פורק. שיר שהוציאה בסוף 2014, "Till the Morning", נכנס לרשימה "Emerging Picks of the Week" של בילבורד ב-7 בנובמבר 2014.
ב-2015, קלאני חיממה בסיבוב ההופעות From the Bay to the Universe של G-Eazy. ב-28 באפריל 2015, הוציאה את המיקסטייפ השני שלה, You Should Be Here. בילבורד קראו למיקסטייפ "האלבום R&B הראשון הטוב של השנה" ודורג במקום ה-5 ברשימת "Top R&B/Hip-Hop Albums" של בילבורד. במיקסטייפ השתתפויות אורח של מספר ראפרים וביניהן Chance the Rapper. כשבוע לאחר הוצאת המיקסטייפ, הודיעה קלאני כי חתמה חוזה באטלנטיק רקורדס. כתמיכת במיקסטייפ, הכריזה על סיבוב ההופעות You Should Be Here, שאליו נמכרו כלל הכרטיסים בתאריכים ליעדים בצפון אמריקה וליעדים מובחרים באירופה. במהלך 2015, Rolling Stones הכניסו אותה לרשימה "10 האמנים החדשים שאתם צריכים להכיר" והייתה מועמדת לפרס גראמי בקטגוריית "האלבום העירוני המודרני הטוב ביותר". שירה "Gangsta" היה כלול בסרט יחידת המתאבדים, אשר נתן לה נקודת פרצה והגיע למקום ה-41 ב-"Top 100".
ב-26 בנובמבר 2016, חשפה את שמו של אלבום הבכורה שלה, SweetSexySavage, שיצא דרך אטלנטיק רקורדס ב-27 בינואר 2017.
בשנת 2017 שירה "Good life" עם הראפר ג'י איזי הופיע בסצנת סיום בסרט מהיר ועצבני 8.
בשנת 2018, השתתפה בשיר "Ring" של קארדי בי, שנכלל באלבום בכורתה, Invasion of Privacy.
ב-2018, קלאני חיממה בסיבוב ההופעות "Tell Me You Love Me", של דמי לובאטו.
ב-10 בינואר 2019, הוציאה, בשיתוף פעולה עם טיי דולה סיין, את הסינגל "Nights Like This".
ב-21 ביוני 2024 הוציאה לאור את אלבומה הרביעי, Crash. האלבום הגיע למקום ה-25 במצעד הבילבורד 200. לאחר צאת האלבום יצא המיקסטייפ While We Wait 2 באוגוסט 2024. בנובמבר 2024, קלאני הודיעה על סיבוב הופעות בבריטניה ובאירופה בשנת 2025, לראשונה מאז 2022. סיבוב ההופעות יכלול 7 הופעות וייפתח ב-21 בינואר 2025 באולם AFAS Live שבאמסטרדם, הולנד.
חיים אישיים

בינואר 2016, אושר כי קלאני נמצאת במערכת יחסים עם שחקן קליבלנד קאבלירס, קיירי אירווינג. במרץ 2016, המוזיקאי הקנדי PartyNextDoor העלה לאינסטגרם תמונה בו רואים כי הוא וקלאני מחזיקים ידיים, וניתנת רמיזה כי הם ביחד. התמונה העלתה מחלוקות רבות בטוויטר, ובו הייתה קריאה נגד קלאני באלפי ציוצים בטוויטר. כתגובה לכך, אירווינג צייץ כי המערכת בינו לקלאני אכן הסתיימה אך נראה כי לא שמו לכך. התגובות הרעות נגדה גרמו לה להחליט לנסות לשים קץ לחייה. קלאני הסבירה ברשת החברתית כי לא בגדה באירווינג. בריאיון עם Power 106 - רדיו היפ-הופ אמריקאי מקומי - דיברה על ניסיון ההתאבדות והסבירה כי הגורמים לניסיון הם התגובות נגדה ברשתות החברתיות וכי הפרידה עם אירווינג הייתה הפרידה המשמעותית הראשונה שלה. בנוסף, אמרה כי האלבום היה תרפיה בשבילה בזמנים הקשים שלה. בזמן תהליך ההחלמה שלה, היא קעקעה את המשפט "perdida y encontrada" שפירושו "נאבד ונמצא", לפי הביטוי באנגלית lost and found.
אחרי שהחלימה, ב-2017, היא העלתה פוסטים על אהבה, בפרט על אהבה בלתי מגדרית, והניעה את קהל המעריצים שלה לקבל את השונה ואת אמונות השונה. בזמן שהייתה בסיבוב ההופעות שלה SweetSexySavage, היא העלתה תמונות של בת זוגה, האמנית הניו-ג'רזית שיינה נגרון. באפריל 2018, צייצה קלאני בטוויטר כי היא מזדהה עם המונח קוויר מאשר המונח לסבית בגלל שלסבית "הוא מונח שתמיד דרש שעדיין יהיה קו מצויר כמו "תגית" לאנשים שאני נמשכת אליהם".
ב-5 בינואר 2018, העלתה לאינסטגרם תמונה בה קעקוע היד האייקוני שלה, "WOKE" (המסמל אידאולוגיית ווק), מכוסה על ידי קעקוע של פרח הלוטוס; היא טענה שהרגישה "שהיד דיברה [בשבילה] לפני שהיה [לה] צ'אנס לפתוח את הפה [שלה]."
בשנת 2019 נולדה לה בת.
בשנת 2024 הואשמה על ידי בן זוגה לשעבר בחברות בכת. האשמה אותה הכחישה.
קלאני תומכת בעם הפלסטיני ובמהלך מלחמת ישראל-חמאס העלתה ב-2024 קליפ לשירה ״Next 2 U״ בו היא מביעה תמיכה בפלסטינים וקוראת לביצוע אינטיפאדה כלפי מדינת ישראל.
דיסקוגרפיה > אלבומי אולפן

2017: SweetSexySavage
2020: It Was Good Until It Wasn't
2022: Blue Water Road
2024: Crash
דיסקוגרפיה > מיקסטייפים

2014: Cloud 19
2015: You Should Be Here
2019: While We Wait
2024: While We Wait 2
הופעות > סיבובי הופעות

2015: You Should Be Here Tour
2017: SweetSexySavage World Tour
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס המוזיקה של MTV אירופה | ה-R&B הטוב ביותר |  | מועמדות |  |
| 2025 | פרס גראמי | שיר ה-R&B הטוב ביותר | "After Hours" | מועמדות |  |
| 2025 | פרס גראמי | אלבום ה-R&B המתקדם הטוב ביותר | Crash | מועמדות |  |
| 2025 | פרס גראמי | ביצוע הראפ המלודי הטוב ביותר | "Kehlani" (ג'ורדן אדטונג'י בהשתתפות קלאני) | מועמדות |  |
הערות שוליים

↑  Cardi B (2018-04-05), Cardi B - Ring feat. Kehlani [Official Audio], נבדק ב-2018-08-11
↑  Billboard 200™, בילבורד, ‏6 ביולי 2024
↑  Sophie Williams, Kehlani Confirms U.K. & European Tour Dates for 2025, Including London’s O2 Arena, Billboard, ‏2024-11-19 (באנגלית אמריקאית)
↑  Edward Segarra, Kehlani denies allegation she is member of a 'cult' amid custody battle with ex, USA TODAY (באנגלית אמריקאית)
↑  Kehlani (2024-05-31), Kehlani - Next 2 U [Official Music Video], נבדק ב-2024-11-18
↑  Here are all the winners from the 2024 MTV Europe Music Awards, euronews, ‏2024-11-11 (באנגלית)
↑  2025 GRAMMYs: See The Full Winners & Nominees List | GRAMMY.com, grammy.com
| קלאני |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | SweetSexySavage • It Was Good Until It Wasn't • Blue Water Road |  |
| מיקסטייפים | Cloud 19 • You Should Be Here • While We Wait |  |
| סינגלים | "Crzy" •‏ "Distraction" •‏ "Gangsta" •‏ "Good Life" •‏ "Honey" •‏ "Nights Like This" •‏ "Good Thing" •‏ "Morning" •‏ "Can I" •‏ "Birthday" •‏ "I Like Dat" |  |
| השתתפות בסינגלים | "Wrong" •‏ "Faking It" •‏ "Done for Me" •‏ "Nowhere Fast" •‏ "Playinwitme" •‏ "What I Need" •‏ "Ring" |  |
| סינגלים שיווקים | "Get Me" |  |
| שירים אחרים | "B.S." (רמיקס) |  |
| סיבובי הופעות | You Should Be Here Tour • SweetSexySavage World Tour |  |
| --- | --- |
בקרת זהויות :  BnF: cb171157626 (data)  GND: 1128407000  ISNI: 0000 0004 5795 2934  LCCN: no2016028246  MusicBrainz: 3260ce89-5eb0-4c6a-89c7-379c0dfc2ab9  NKC: xx0227484  VIAF: 706145857933023020337   WorldCat (עם VIAF): 706145857933023020337 
קלאני, 2015
שינה

ערך זה עוסק במצב הפיזיולוגי. אם התכוונתם למשמעות אחרת, ראו .
שינה בקרון רכבת
תינוקות ישנים יותר שעות מאשר ילדים ומבוגרים
פעוטות בשעת השינה. זמן ההירדמות משתנה מאדם לאדם
שינה היא מצב פיזיולוגי, הפיך ומחזורי, המאופיין בפעילות ותגובה לגירויים בעוצמה הנמוכה מעוצמת התגובה בזמן ערות. השינה לרוב מושפעת מפעילותו של האדם במהלך היום. מצב התודעה בזמן השינה שונה ממצב הערות, והמסתורין שאופף אותה ריתק את האנושות מימי קדם. השינה תופסת קרוב לשליש מחייו של אדם וחיונית לבריאות הגוף והנפש; עם זאת, הידע עליה נמוך יחסית ונושאים רבים נמצאים בלמידה ומחקר וטרם פוענחו.
מצבי שינה

השינה היא תהליך המאפשר הפחתה משמעותית של מודעות האורגניזם לסביבה במטרה לאפשר שמירת אנרגיה על מנת לאפשר ביצוע תהליכים של אישוש מערכות ביולוגיות. תהליכי השינה והחלום קיימים אצל רוב היונקים והם קשורים להסתגלותם של בעלי-חיים למחזוריות אור-חושך היומי של 24 שעות בערך, הקרוי המקצב הצירקדי (circadian rythm) ולתהליכים של הסתגלות לשינויים אקלימיים הקשורים לחילופי ארבע עונות השנה. במקרים אלה מדובר על הסתגלות לכמויות שונות של אור שמש במחזוריות יומית ושנתית. תהליכים אלה מאפשרים לאורגניזם החי לקיים מהלכים מגוונים של מנוחה גופנית וקוגניטיבית, הרחקת חומרי פסולת מאיברים שונים, עיבודים קוגניטיביים על ידי המוח, תיקונים של מבנים מולקולריים פגומים, שיפור מערכת החיסונית, תוך כדי האטת הפעילות המטבולית של הגוף והפניית המשאבים אל רקמת המוח. נוכחות של גלים מוחיים מטיפוס SWS (Slow-wave sleep) ו-REM (Rapid Eye Movement) בבעלי חיים שונים שנמצאו בבעלי חוליות: זוחלים, עופות, פרימטים ובני אדם, מוכיחה כי תהליכי השינה והחלום הם תהליכים שהתפתחו לפני 300 מיליון שנים או יותר. מחקרים שנעשו על חרקים גילו תהליכי שינה השונים מאלה של בעלי חוליות, בעיקר עופות ובני אדם. מדובר בשינה בעלת מאפיינים פשוטים יותר בהשוואה לשנת בעלי חוליות. השינה נחלקת למספר מצבים. ההבחנה הבולטת היא בין מצב של שנת REM (Rapid Eye Movement) לבין יתר מצבי השינה. שינה היא תהליך מחזורי אשר מאורגן בצורה של סבבים, כך שכל סבב מורכב ממצבי השינה השונים אשר באים בסדר קבוע זה אחר זה.
השינה מפחיתה את לחץ הדם לרמות נמוכות מאלה שבזמן הערות, כתוצאה מכך שהחומרים המופרשים בגוף בזמן השינה מאטים את קצב פעימות הלב ועל ידי כך מורידים את לחץ הדם.
את מצבי השינה נהוג לאפיין בעיקר בעזרת דפוסים הנמדדים בזמן השינה על ידי אלקטרואנצפלוגרם (אא"ג-EEG). דפוסים אלה המכונים "גלי מוח", משקפים מאפיינים כלליים של הפעילות החשמלית של רשתות תאי העצב במוח. מדדי שינה נוספים נמדדים על ידי אלקטרומיוגרם (EMG) המודד פעילות שרירים רצוניים.
בדיקה מקיפה יותר של שינה נקראת פוליסומנוגרפיה (Polysomnography) הכוללת מספר מדדים: רישום גלי מוח-EEG, רמת חמצן בדם, דופק, קצב הנשימה, תנועות רגליים ורישום REM.
מצבי שינה > שלבים שאינם שנת REM

מצב השינה הראשון N1 הוא מצב של מעבר מעוררות לשינה, במהלכו יש אובדן חלקי של המודעות לסביבה. במהלך שלב זה נצפות לעיתים תופעות של קפיצת הירדמות ואף חוויות דמויות חלום המכונות הזיות היפנגוגיות (Hypnagogia).
בדפוס גלי מוח (Neural oscillation) באא"ג, מצב זה מתאפיין במעבר הדרגתי של גלי אלפא (Alpha wave) שנפוצים בזמן היפנוזה, מדיטציה או כשהאדם רגוע מאוד (גלים בעלי תדירות של 8–13 הרץ) לגלי תטא (Theta wave) (שתדירותם 4–7 הרץ).
במצב השינה השני N2 המודעות לסביבה החיצונית נעלמת ופעילות השרירים יורדת. זוהי עדיין שינה קלה, ממנה קל יחסית להתעורר. אנשים המתעוררים מהמצב הראשון או השני של השינה לרוב אינם מודעים לכך שהם נרדמו. גלי המוח בשלב זה מאופיינים על ידי הופעת דפוסים המכונים מכלולי K וכישורי שינה.
השלב הבא מכונה שנת גלים איטיים (Slow-wave sleep) N3. זהו המצב של השינה העמוקה ביותר, והרגישות הנמוכה ביותר לגירויים חיצוניים. כפי ששמו מרמז, בשלב זה נצפים באא"ג גלי מוח איטיים מאוד, גלי דלתא (Delta wave), שתדירותם 0–4 הרץ והם בעלי משרעת גבוהה. בהתאם לעלייה ההדרגתית בשיעור גלי הדלתא, לעיתים מחלקים את שנת הגלים האיטיים לשני שלבים שונים (שלבים 3 ו-4).
מצבי שינה > שנת REM

שנת REM, המוכרת בשם שנת חלום, היא שלב בשינה שהתגלה בשנת 1953 על ידי יוג'ין אסרינסקי ונתניאל קלייטמן מאוניברסיטת שיקגו. בשלב זה הפעילות המטבולית וקצב פעימות הלב עולים בחדות, מלווים בריצודי העין המהירים, שעל שמם הוא נקרא ("Rapid Eye Movements", בעברית: "תנועת עיניים מהירה - REM" או "ריצודי עיניים מהירים - רע"מ").
כאשר מעירים אדם משלב שינה זה הוא כמעט תמיד ידווח על חלום. שיעור ההיזכרות בחלום יורד ככל שעובר זמן רב יותר מסיום תנועות העיניים ועד ליקיצה. חלומות REM הם על פי רוב חזותיים ועשירים בהתרחשויות ובדימויים.
במקביל, במהלך שנת REM משותקים שרירי השלד מהצוואר ומטה. שיתוק זה מונע מן האדם, שחולם בשלב זה חלומות פעילים, "לבצע" את מה שהוא חולם.
בשנת REM ישנה ירידה משמעותית ברגישות לגירויים חיצוניים שונים, כגון רעש, טמפרטורה וכדומה, אך גירויים בעלי משמעות מיוחדת (למשל השמעת שמו של האדם הישן) עשויים לגרום להתעוררות באופן מידי.
דפוס פעילות האא"ג בזמן שנת REM דומה מאוד לדפוס הפעילות בזמן ערנות. דימות מוחי מראה כי במהלך שנת REM ישנה הפעלה של קליפת המוח באזורים האחראים על קלט חושי, פעילות מוטורית ושפה.
באדם בוגר שנת ה-REM היא כחמישית מזמן השינה הכולל, אך שיעור זה משתנה עם הגיל. אצל תינוקות וילדים נמשך ה-REM זמן רב יותר, אם כי מאפייניו שונים ממאפייני שנת ה-REM של האדם הבוגר. ילדים בגיל הגן ממעטים לדווח על חלומות.
מצבי שינה > סבבי השינה

סבב שינה אצל מבוגר נמשך בין 90–110 דקות, ואצל תינוק 30–45 דקות. בכל סבב, מצבי השינה מופיעים לרוב בסדר הבא:
מצב N1 ← מצב N2 ← שנת גלים איטיים N3 ← מצב N2 ← שנת REM
בסוף שנת ה-REM מתרחשת לעיתים יקיצה קצרה, שאחריה מתחיל סבב השינה הבא. כאשר אין יקיצה בסוף שנת ה-REM, הסבב הבא מתחיל ישירות במצב 2. החלוקה הפנימית בין השלבים משתנה במשך שנת הלילה. בסוף הלילה מצב REM מתארך יותר, ואילו מצבי השינה העמוקים מתקצרים.
באופן טיפוסי, בתחילת זמן השינה, יש יותר שינה עמוקה ובהמשכה יש יותר נוכחות של חלום.
מחזורי ערות ושינה

מחזורי הערות והשינה מתואמים לרוב עם השעון הביולוגי של הגוף, שפועל על פי מחזוריות של קצת יותר מ-24 שעות. השעון הביולוגי מסתנכרן לפי תנאי התאורה החיצונית, כך שבאופן טבעי אנו נוטים לישון בשעות החושך ולהיות ערים בשעות האור. בתוך מחזור זה קיימים שני פרקי זמן של ישנוניות מרבית - אמצע הלילה ושעות אחר הצהריים המאוחרות - ושני פרקי זמן של ערנות מרבית - מוקדם בבוקר ובערב.
עם זאת, השעון הביולוגי ועיתוי השינה מושפעים גם מתאורה מלאכותית. מסיבה זו, דפוסי השינה בעולם המודרני שונים מאלו שהיו קיימים בעבר, ומשתנים גם בהתאם לתרבות. חשיפה לאור מלאכותי בשעות לא שגרתיות עלולה להוציא מסנכרון את השעון הביולוגי, ולגרום לאדם לחוות עייפות או ערנות יתר.
קיימים הבדלים בפעילות השעון הביולוגי בין אנשים שונים, ולפיכך גם הבדלים במחזורי הערות והשינה. "ציפורי לילה" הוא כינוי לאנשים הנוטים לדחות את שעת השינה ולהישאר ערים בשעות המאוחרות של הלילה. תופעה זו מקושרת לעיתים לתסמונת פאזת השינה הדחויה, שקשורה ככל הנראה למאפיינים גנטיים של פעילות השעון הביולוגי. התופעה של "ציפורי לילה" נפוצה במיוחד בקרב ילדים ומתבגרים, ומעוררת אצלם קושי לאורך שעות הפעילות בבתי הספר.
שינה מפוצלת

קיימות עדויות כי לפני המצאת התאורה החשמלית שהאריכה את שעות הערות הרצופות גם לאחר שקיעת השמש, הייתה שנת הלילה מפוצלת לשני מקטעים, שביניהם זמן של ערות, המכונה שינה ביפאזית. בני האדם נהגו להירדם בסמוך לשקיעת השמש, לנום את השינה הראשונה, להתעורר למשך זמן של בין שעה לשעתיים, ולחזור לשינה שנייה עד זריחת השמש. בספר "At Day's Close: Night in Times Past" מאת רוג'ר איקריץ' (Roger Ekrich), שיצא לאור ב-2006 מביא הסופר הפניות למקורות רבים המעידים על דפוס שינה מפוצל בימי הביניים שקדמו למהפכה התעשייתית. בין הדוגמאות בספר נמצאות תפילות נוצריות שנהוג היה לומר בזמן הערות בין השינה הראשונה לשינה השנייה, יומנים אישיים שנשמרו, המלצות מיומניו של רופא על האופן הנכון מבחינה בריאותית שיש לנהוג בין השינה הראשונה לשנייה, ועוד. אחת הדוגמאות הפיקנטיות בספר היא האזכור של עובדה זו ביצירה סיפורי קנטרברי, מן המאה ה-14, בה מתוארות דמויות החוזרות למיטתן אחרי "שנתן הראשונה", וכן הלאה.
תפקוד המוח והמערכת האנדוקרינית בשינה

בעת השינה, המוח ממשיך לעבד גירויים מהסביבה. השינה קשורה לתפקודם של שלושה מוליכים עצביים: סרוטונין, נוראפינפרין והיסטמין. רמתם פוחתת עם ההירדמות ועולה עם ההתעוררות. ההיסטמין אחראי על הרדמה ועוררות הגוף ואילו הפחתת הפעילות של סרוטונין ונוראפינפרין גורמת לשנת REM. הפרשת יתר של היסטמין גורמת לנדודי שינה, ואילו אנשים שנוטלים תרופות נוגדות אלרגיה אנטי-היסטמיניות נוטים לנמנום.
בנוסף, הגוף מפריש הורמון הקרוי קורטיזול בצורה מחזורית במהלך היממה. עם ההתעוררות בבוקר הפרשת הקורטיזול בדם עולה, ואילו בשעות הערב, לקראת השינה ובתחילתה הפרשת הקורטיזול בדם יורדת. רמת הקורטיזול עולה גם במקרים אחרים שבהם יש צורך באספקה מוגברת של מקורות אנרגיה לתאי הגוף, כמו במצבי דחק.
הורמון מרכזי נוסף הגורם להרדמות הוא המלטונין המופרש על ידי בלוטת האצטרובל הממוקמת במרכז המוח. במשך היום, בלוטת האיצטרובל איננה פעילה, אך כאשר החשיכה יורדת, השעון הביולוגי הנמצא בהיפותלמוס מפעיל אותה, והיא מתחילה לייצר מלטונין ולהפרישו לדם. שעת השיא של הפרשת המלטונין היא תשע בערב. בשעה זו רמת המלטונין בדם עולה, ואנו מרגישים פחות ערניים ויותר עייפים. רמות המלטונין נשארות גבוהות במשך כ-12 שעות, עד לירידה משמעותית ברמתו בדם בתשע בבוקר. גירוי של אור מפחית באופן ישיר את הפרשתו. ילדים מפרישים יותר מלטונין ממבוגרים. עם הגיל, הפרשתו פוחתת.
משך השינה המומלץ

משך שעות השינה המיטבי שונה מאדם לאדם. מרבית המחקרים ממליצים על משך שינה של 7 עד 10 שעות לאדם בוגר. איגוד השינה הלאומי בארצות הברית (NSF-(National Science Foundation)) ממליץ לבוגרים על משך שינה ממוצע של בין 7 ל-9 שעות. לנשים בהיריון מומלץ לישון יותר מ-8 שעות בלילה.
בגיל הינקות, הילדות וההתבגרות דרושות יותר שעות שינה מאצל אדם בוגר. השינה היא הפעילות העיקרית של המוח בתחילת החיים. תינוקות עד גיל שנה וחצי ישנים כ-14 שעות בממוצע ליום, בגיל 4 משך השינה הממוצע הוא כ-12 שעות, ובגיל ההתבגרות מדובר כבר בערך ב-8–9 שעות.
בלחץ החיים המודרניים והתאורה המלאכותית, שיעור השינה הממוצע הוא פחות מהמומלץ, ונמצא קשר בין תוחלת חיים נמוכה יותר לבין מיעוט בשינה (בפרט, פחות מ-6 שעות שינה לבוגר), עלייה בסיכון למחלות לב ובעיות בזיכרון, לחץ, דיכאון, השמנת יתר, סכרת, סיכון מוגבר לתאונות ועוד.
כושר גופני אינו גורם להארכת משך השינה, אך מחמם את הגוף ולפיכך מביא להתארכות תקופת השינה העמוקה, שתורמת לצינונו. פעילות ספורטיבית שנעשתה במשך היום מקלה על הירדמות מהירה בלילה.
נמצא כי עם עליית הגיל, השינה הולכת ומתקצרת ומלווה בפרקי ערות רבים אצל בני האדם ואצל יתר היונקים, כחלק מהתהליך הטבעי של ההזדקנות. בעיה זו חמורה במיוחד בקרב הלוקים במחלת אלצהיימר.